Kate Smith

Kathryn ”Kate” Elizabeth Smith (1. toukokuuta 1907 Greenville, Virginia – 17. kesäkuuta 1986 Raleigh, Pohjois-Carolina) oli yhdysvaltalainen laulaja. 

Kate Smithin suosio oli huipussaan 1930- ja 1940-luvuilla. Kaikkiaan hän teki yli 2 000 levytystä, joista 19 myi yli miljoona kappaletta. Tunnetuin hänen esittämistään kappaleista on vuonna 1938 levytetty Irving Berlinin ”God Bless America”. Oma radio-ohjelmansa hänellä oli vuosina 1931–1958.

Philadelphia Flyers -jääkiekkojoukkue on käyttänyt Kate Smithin esittämää ”God Bless America” -kappaletta tuomaan onnea tärkeissä otteluissa. Vuoden 1969 jälkeen kappale on esitetty kaikkiaan 134 kertaa ja Flyers on voittanut otteluista 100. Vuosi Smithin kuoleman jälkeen häntä esittävä patsas pystytettiin Flyersin kotihallin edustalle.

Kate Smith on saanut kaksi tähteä Hollywood Walk of Famelle.. Lisäksi hänet on nimetty sekä Radio Hall of Fameen että NAB Hall of Fameen.

Lähteet

Aiheesta muualla
Muistokirjoitus New York Timesissa 
 

Hollywood Walk of Fame
Radio Hall of Fame
Philadelphia Flyers
Yhdysvaltalaiset laulajat
Grammy-palkinnon saajat
Amputoidut henkilöt
Vuonna 1907 syntyneet
Vuonna 1986 kuolleet